Șoferul a fost găsit mort în vehicul în urma accidentului, sâmbătă, cu puțin înainte de ora 22.30, a anunțat Serviciul Secret al SUA într-un comunicat citat de SkyNews.
Mașina izbit de o poartă perimetrală exterioară a complexului Casei Albe în timp ce mergea „cu o viteză mare”, a adăugat instituția.
Securitatea de la fața locului l-a scos pe șofer din vehicul și a încercat să-l ajute, dar era deja mort.
Serviciul Secret a spus că au fost implementate protocoale de securitate, dar nu există nicio amenințare pentru Casa Albă.
Departamentul de poliție din DC a declarat că șoferul, care nu a fost încă identificat, era un bărbat adult.
Serviciul Secret va continua să investigheze incidentul, în timp ce Departamentul de Poliție Metropolitană din Washington analizează „circumstanțele accidentului fatal”, a adăugat agenția.
Anthony Guglielmi, șeful de comunicații al Serviciului Secret, a făcut o postare pe Twitter, duminică, imediat după miezul nopții, spunând că în zonă există încă restricții de trafic, deoarece poliția și serviciile de urgență au rămas la fața locului.
El a adăugat că nu există „vreo amenințare sau implicații pentru siguranța publică”.
Fiți la curent cu ultimele noutăți. Urmăriți DCNews și pe Google News